Inbraak lei glo tot brand by skool | Maroela Media
Inbraak lei glo tot brand by skool
Die brand wat Sondag erge skade aan 'n gedeelte van die Hoërskool Port Alfred aangerig het, is glo deur inbrekers gestig.
Lt. Luvuyo Mjekula, woordvoerder van die polisie, het gesê die brand het erge skade aan die voorste gedeelte van die skool, waaronder die ontvangskantoor, aangerig. Daar word vermoed dat boosdoeners in die vroeë oggendure by die skool ingebreek en die brand gestig het.
"'n Naburige inwoner het opgemerk dat daar rook by die skool uitborrel en het 'n plaaslike veiligheidsmaatskappy in kennis gestel wat op hul beurt die polisie ontbied het," het Mjekula gesê. 'n Saak van brandstigting en inbraak word ondersoek." Niemand is nog in verband met die voorval in hegtenis geneem nie.
Die skool het Sondag op sy Facebook-blad gesê die skool sal Maandag vir leerders gesluit wees. Dit is nie duidelik of die skool Dinsdag weer sal heropen nie.
Intussen het kapt. Sandra Janse van Rensburg, 'n polisiewoordvoerder, aan Maroela Media bevestig dat daar Maandagoggend 'n brand by die Hoërskool Bethelsdorp was. Sy het egter gesê die gebou wat gebrand het, was nie meer in gebruik nie en sou binnekort gesloop word. Die skool het dus besluit om nie 'n saak by die polisie aanhangig te maak nie. Die oorsaak van die brand is nie bekend nie.
Oos-Kaap Port Alfred Port Elizabeth
Twee dood toe trok van brug af ry
Wonder wie is die inbrekers en hoe hulle lyk en waar woon hulle hoe is hulle groot gemaak
Ummm was hulle nie dalk unhappy met iets in die gemeenskap nie …hulle sien mos wat in Limpopo gebeur …. breek verniel brand en plunder as jy nie saamstem of unhappy is oor iets ….hoe onverantwoordelik en barbaars….brand jou eie kind se skool ….net ongelooflik
So, as ek nou die berig reg verstaan was daar twee skole waarby daar vroegoggend op Maandag 9 Mei 2016 ingebreek is – een is Hoërskool Port Alfred en die ander Hoërskool Bethelsdorp? By HSPA is die ontvangsvertrek en voorste gedeelte van die skool beskadigl by HSB was dit 'n ongebruikte gedeelte wat binnekort gesloop sou word. Maar in iedergeval: waarom het die rookverklikkers afgegaan en brandsproeiers nie aangegaan nie of …. was daar geen brandvoorkomings/beperkingstelsels by beide skole nie?
Die skool is ni onbruik nou hoef daar nie 'n saak van beskadiging aan hangig gemaak word nie. Hoe tragsies toe. Dit kan vir ander doeleindes gebruik word.
Mens stoot nie sommer 'n bestande gebou plat as dit nie meer gebruik word nie!
So Behtal hoerskool besluit om nie 'n saak te maak nie – so boosdoeners kan nie gevang word nie – wel hulle gee die boosdoeners net meer "rope" om aan te gaan, Swak van die skool om dit te besluit, ek wonder as hulle die hele skool afbrand of die mense wat die swak besluit geneem het se huis brand wat gaan hulle dan doen. Waar daar 'n rokie is is ' vurrtjie – iets is hier nie pluis nie.